Zotac Magnus EN1080K (ZBOX-EN1080K-BE) 1918.00 €
Zotac Magnus EN1060K (ZBOX-EN1060K-BE) 960.00 €
Lenovo Legion Y520T-25IKL (90H70090GE) 954.00 €
Zotac Zbox Magnus EK51070 (ZBOX-EK51070-BE) 1034.00 € Podlitiek: Ngwenya, Bosasa en Zille onder die soeklig | Maroela Media
In ’n tyd van sosiale media, alternatiewe media, kunsmatige intelligensie en tegnologiese vooruitgang, is dit sekerlik gerusstellend om te weet dat een ding altyd dieselfde bly: Politieke speletjies. Hierdie week is die Podlitiek-span weer met die tong diep in die kies aan die ontleed en analiseer van die Suid-Afrikaanse politiese sfeer.
Daniel du Plessis lei die eerste onderwerp in: Die Bosasa onthullings. In die afgelope weke moes Suid-Afrikaners met bloeiende ore luister hoe toppolitici – ons voormalige president Jacob Zuma ingesluit – omgekoop is met kontantbedrae van tot R300 000 per maand. Die paneel bespreek vlugtig die feite, maar vra dan ook of Jan Publiek werklik optimisties moet wees oor die moontlikheid van enige optrede ná afloop van hierdie kommissie se verslag. Gaan al hierdie getuienis nie maar net onder die mat gevee word nie?
Paul Maritz draai die aandag dan na Helen Zille, premier van die Wes-Kaap, se onlangse opmerkings op sosiale media van ’n belastingopstand. Zille voer aan dat miljoene Suid-Afrikaners nie sal aanhou om miljarde rande te betaal aan so ’n korrupte spul nie. Die Podlitiek-span praat dan oor die moontlikheid, inhoud, en funksionering van so ’n belastingopstand of belastingboikot, en wys na verskeie gevalle in die Suid-Afrikaanse omgewing waar gemeenskappe in elk geval geen belasting betaal, of rekeninge aan staatsinstellings betaal nie.
Daniël Eloff plaas dan twee onlangse politieke skuiwe op die tafel: Gwen Ngwenya (voormalige beleidshoof van die DA) se bedanking uit haar posisie, asook Peter Marais, (voormalige premier van die Wes-Kaap) se kandidatuur as die Vryheidsfront Plus se kandidaat, juis vir die posisie van premier van die Wes-Kaap – ’n posisie wat hy voorheen beklee het, alhoewel dit onder ’n ander party se vlag was. Gaan Marais se verlede in sy guns tel, of gaan sy reputasie sy tier wees?
In hul internasionale segment meld die paneel met misnoeë dat minister Lindiwe Sisulu, minister van internasionale verhoudings, amptelik haar steun vir die ramspoedige Nicholas Maduro, president van Venezuela, uitgespreek het. Daar kan sekerlik baie gesê word van ’n land op grond van die geselskap wat hy kies.
Laastens kyk die Podlitiek-span na ’n paar silwerrandjies wat tog in hierdie week sigbaar geword het, en maak hulle die naam van hul politieke party amptelik bekend!
negatief · 10 maande gelede
ek het geen hoop dat gierdie geregtelike ondersoek na staatskaping enige iets sal oplewer nie. dis maar net n kwessie van heuningsmeer en geld uit die staatskas. verder maak dit net die lojale landsburgers SIEK, SIEK en meer SIEK.
Ek kon myself nog nooit insien om saam met Zille te trek nie. Maar as sy n goeie plan kan uitwerk om nie meer hierdie korrupte regering van geld te voorsien nie verander die prentjie heeltemal
Ek dink die tyd het aangebreek dat alle rasse,tale,kleure moet saam staan. Ons laat ons lei deur 20% van mense wat wil he daar moet rassehaat en rassespanning wees. Oral waar ons saamwerk is ons n eenheid. Kom ons se ons het reg om te verskil. Maar ons vat Suid Afrika vir die goeie mense. Stem GOOD
O my genade Neels. Jy moet Good wees om daai oud PAC tannie te glo. Oppas vir te good to be true
Darem het jy my nou lekker laat lag Dries. :-)
Mense, as tannie Zille haar heel laaste kaart speel en dit spreek van uiterste desperaatheid om die korrupte ANC monster te stop en tot ander insigte te probeer dwing, dan moet ons besef dat sy besef, dat die skrif is aan die muur!
Zille het n punt ,as n mens die rowers van die staatskas wil stop sny die belasting af dan is daar niks om te roof nie.
Ek hoop Helen se plan werk want daar is geen beter manier om mense van n ivoortoring af te ruk as om hulle entitlementgeldjies te verminder nie.